LĒMUMS PAR IEPIRKUMA REZULTĀTIEM
„CredMon informācijas sistēmas uzturēšana un attīstība”
identifikācijas Nr. ALTUM 2026/5/ITD


	Pasūtītājs
	AS „Attīstības finanšu institūcija Altum”
Vienotais reģistrācijas numurs 50103744891

	Lēmuma pieņemšanas datums
	03.07.2026.

	Piedāvājuma izvēles kritērijs
	Saimnieciski visizdevīgākais piedāvājums ar viszemāko cenu



	Pretendents
	Iesniegšanas datums un laiks
	Finanšu piedāvājums

	"Autentica" SIA 
	08.06.2026 plkst. 00:20
	EUR 38700.0


	SIA NextByte 
	08.06.2026 plkst. 09:09
	EUR 30960.0




	Pretendents, kuram piešķirtas līguma slēgšanas tiesības un tā izvēles pamatojums

	"Autentica" SIA 
	Atbilst nolikumā izvirzītajām prasībām
Saimnieciski visizdevīgākais piedāvājums ar viszemāko cenu

	Pretendents, kura piedāvājums tika noraidīts un noraidīšanas iemesls

	SIA NextByte 
	Pretendents, lai pierādītu atbilstību nolikuma prasībām, balstās uz citas personas iespējām. 

Saskaņā ar Publisko iepirkumu likuma 46.panta ceturto daļu, piegādātājs, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

Piedāvājuma dokumentiem pievienotajā apliecinājumā persona, uz kuras iespējām pretendents balstās, ir norādījusi, ka apņemas nodrošināt kvalifikācijai atbilstošus programmēšanas speciālistus, ja būs nepieciešamība aizvietot vai papildināt SIA NextByte speciālistu komandu. Savukārt, pretendents SIA NextByte nodrošinās  programmēšanas speciālistu darbu vadību, programmēšanas uzdevumu definēšanu, nodevumu testēšanu un piegādi.

Ņemot vērā, ka pretendents balstās uz citas personas iespējām tādu prasību atbilstības apliecināšanai, kas izvirzītas pretendenta iepriekšējai pieredzei līdzvērtīgu līgumu izpildē, iepirkuma komisija secina, ka personu, uz kuras iespējām pretendents balstās, nav paredzēts iesaistīt  tādu darbu veikšanā, kuru izpildei attiecīgās spējas ir nepieciešamas. Līdz ar to, personas iesaiste līguma izpildē konkrētajā gadījumā neatbilst Publisko iepirkumu likuma 46.panta ceturtās daļas regulējumam.

Pamatojoties uz nolikuma 9.2.5.punktu, pretendenta piedāvājums tika noraidīts.



	Lēmuma pārsūdzēšanas kārtība

	Saskaņā ar Publisko iepirkuma likuma 9.panta 23.daļu pretendents, kurš iesniedzis piedāvājumu iepirkumā un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.



